Afari
Afari ili Danakili su kušitski narod koji nastanjuje Afrički rog. Prvenstveno žive u etiopskoj regiji Afar i sjevernom dijelu Džibutija, iako pripadnici ovog naroda naseljavaju i južni dio Eritreje. Afari govore afarskim jezikom, koji je dio kušitske grane afroazijske porodice jezika. Afari su jedini narodi Afričkog roga koji naseljavaju teritorije koje izlaze i na Crveno more i Adenski zaliv.